GLOBAL ดีด 4% ลุ้นกำไรครึ่งหลังปี 66 โตเด่น โบรกเคาะเป้า 22 บ.
 GLOBAL เด้ง 4% โบรกชี้กำไรครึ่งหลังปี 66 โตเด่น รับขยายสาขาเพิ่มขึ้น โดยยังคงแนะนำ “ซื้อ” ราคาเป้าหมาย 22 บาท 
GLOBAL เด้ง 4% โบรกชี้ผลงานครึ่งหลังปี 66 โตเด่น รับขยายสาขาเพิ่มขึ้น โดยยังคงแนะนำ “ซื้อ” ราคาเป้าหมาย 22 บาท
27 มี.ค. 2566

ผู้สื่อข่าวรายงานว่า วันนี้ (27 มี.ค. 66) ราคาหุ้น บริษัท สยามโกลบอลเฮ้าส์ จำกัด (มหาชน) หรือ GLOBAL ณ เวลา 12:07 น. อยู่ที่ระดับ 19.10 บาท บวก 0.70 บาท หรือ 3.80% สูงสุดที่ระดับ 19.20 บาท ต่ำสุดที่ระดับ 18.40 บาท ด้วยมูลค่าการซื้อขาย 245.99 ล้านบาท

บล.ดาโอ (ประเทศไทย) ระบุว่า คาดจะเห็นอัตรากำไรขั้นต้น  GPM ขยายตัวดีขึ้นในช่วงครึ่งหลังของปี 66 และเติบโตได้เมื่อเทียบกับงวดเดียวกันของปีก่อน จากฐานต่างในช่วงครึ่งหลังของปี 65 คาด SG&amp;A ปี 66 ที่สูงขึ้น เมื่อเทียบกับงวดเดียวกันของปีก่อน จากการปรับนโยบายการตั้งค่าเผื่อสินค้ำล้ำสมัยและค่าใช้จ่าย pre-operating และค่าใช้จ่ายของสาขาใหม่ ทำให้คาดเห็นอัตราส่วนต่อยอดขายอยู่ที่อย่างน้อย 15.5% เพิ่มขึ้นจาก 15.3% ในปี 65 และแผนการขยายสาขาส่วนใหญ่อยู่ในครึ่งปีหลัง โดยในครึ่งหลังของปี 66 จำนวน 3 สาขา และไตรมาส 1/66 อีก 1 สาขาเปิดดำเนินงานแล้วที่จังหวัดพิจิตร และไตรมาส 2/66 ประมาณ 2 สาขา ส่วนในครึ่งหลังของปี 66 จำนวน 4  สาขา โดยยังคงแนะนำราคาเป้าหมาย 22 บาท